Ida-Virumaa Kutsehariduskeskuse rahvusvaheline keevitusvõistlus Viru Welder 2019 kogub suure hooga tuure ning laiendab välispartnerite võrgustikku. Kool korraldab juba kaheteistkümnendat aastat keevitaja eriala kutsevõistlust, mis on läbi aastate kohalikult ja regionaalselt tasandilt kasvanud rahvusvaheliseks võistluseks.
#000002
See üritus annab võimaluse võrrelda nii õpilaste kui ka nende juhendajate taset, võtta üksteiselt eeskuju ja kokkuvõttes arendada seeläbi keevituse eriala terviklikult. Eesti koolidele on see väga hea võimalus valmistuda maikuus toimuva „Noore Meistri“ raames läbiviidavaks võistluseks „Parim Keevitaja“, saades korraliku võistluskogemuse võrra rikkamaks.
#000003
“Teeb head meelt iga-aastane huvi suurenemine keevitusvõistluste vastu ning meiega ühineb üha rohkem välismaiseid partnereid. Esimest korda selle kaheteistkümne aasta jooksul astub võistlustulle koos poistega esimene tüdruk, kes on pärit Lätist. Rootsit esindab see aasta lausa kaks meeskonda”, kommenteeris peakorraldaja Ander Sile.
#000005
Ida-Virumaa KutsehariduskeskusTallinna maantee 13 Sillamäe 40202Telefon: +372 3320 381e-post: info@ivkhk.ee
#000008